Pascal Vahirua

Pascal Vahirua (født 9. mars 1966 i Papeete på Tahiti i Fransk Polynesia) er en fransk tidligere fotballspiller. Fra sin posisjon på venstre ving var han i et tiår en sentral spiller for  i klubbens mest suksessfulle periode, og spilte 22 landskamper for .

Spillerkarriere 
Seksten år gammel ble Vahirua oppdaget av s trener Guy Roux, som ferierte i Fransk Polynesia på invitasjon av den lokale klubben AS Dragon. Roux lot seg imponere av Vahirua da han overvar en kamp hvor Vahirua scoret fem av målene i en 9-0 seier.

I 1982 ble Vahirua del av Auxerres produktive ungdomsavdeling. Av tyve spillere i gruppen ble hele nitten profesjonelle spillere. Blant hans lagkamerater på juniorlaget var Éric Cantona, Basile Boli, William Prunier og Daniel Dutuel. Laget vant den franske juniorcupen Coupe Gambardella i 1985.

Ligadebuten kom 25. september 1984 i en kamp i Ligue 1 mot Brest. Fra sin posisjon på venstre ving ble Vahirua en nøkkelspiller for Guy Roux' Auxerre gjennom en årrekke. Med Auxerre vant han Coupe de France i 1994. Auxerre baserte mye av sitt offensive spill på tradisjonelle vinger med den hurtige og direkte venstrebente Vahirua på venstre kant og Christophe Cocard på motsatt side.

I 1995 forlot han Auxerre, der han overlot plassen på venstre ving til fremadstormende unggutten Bernard Diomède, til fordel for tre års kontrakt med  i Ligue 2. Under tiden hos Caen hjalp han klubben rykke opp til Ligue 1.

Senere fulgte opphold hos greske Atromitos og .

Etter å ha lagt støvlene på hylla var han en periode trener i Auxerres ungdomsavdeling, som han selv engang hadde vært del av.

I 2012 vendte han tilbake til Tahiti i 2012.

Pascal Vahirua ble den første spilleren fra Tahiti som markerte seg i internasjonal toppfotball. I hans fotspor fulgte hans fjorten år yngre fetter Marama Vahirua, som også hadde en suksessfull karriere i fransk toppfotball.

Landskamper

Referanser

Eksterne lenker 
  Pascal Vahirua – Fédération Française de Football
 

Franske fotballspillere
Franske landslagsspillere i fotball
Spillere i Fotball-EM 1992
Fotballspillere for AJ Auxerre
Fotballspillere for SM Caen
Fotballspillere for Atromitos FC
Fotballspillere for Tours FC
Personer fra Tahiti
Franskpolynesiere